เหตุการณ์รถตู้สาธารณะถูกชนบนทางยกระดับอุตราภิมุข พ.ศ. 2553
เวลา 21:41 นาฬิกา พันตำรวจโท ฉัตรชัย เอี่ยมอ่อง สารวัตรสืบสวนสอบสวน สถานีตำรวจนครบาลวิภาวดีรังสิต รับรายงานเหตุ จึงนำกำลังไปตรวจสอบ และสั่งปิดการจราจรบนทางยกระดับอุตราภิมุข ตลอดจนบริเวณทางคู่ขนานขาเข้าทางหลวงแผ่นดินหมายเลข 31 ตั้งแต่หน้าบริษัทยาคูลท์ ไปจนถึงสี่แยกบางเขน บนทางยกระดับอุตราภิมุข เขาพบรถรรถยนต์นั่งส่วนบุคคลของอรชร เทพหัสดิน ณ อยุธยา จอดอยู่กลางถนน หน้ารถพังยับเยิน และล้อหลุด ส่วนอรชร เทพหัสดิน ณ อยุธยา พิงขอบทางยกระดับอุตราภิมุข ใช้แบล็กเบอร์รีอยู่ข้าง ๆ และพบรถตู้ที่ประสบเหตุ กำลังพลิกคว่ำ สภาพท้ายรถพังยับเยิน นอกจากนี้ เขายังพบศพกระจายเกลื่อนอยู่บนทางคู่ขนาน ตั้งแต่หน้าหน้าสำนักงานปรมาณูเพื่อสันติ มาถึงประตูทางเข้ามหาวิทยาลัยเกษตรศาสตร์ นับได้ทั้งหมด 8 ศพ ส่วนผู้บาดเจ็บมี 7 คน รวมอรชร เทพหัสดิน ณ อยุธยา ด้วยแล้ว เจ้าหน้าที่และพลเมืองดีได้ช่วยกันนำส่งโรงพยาบาลวิภาวดีที่อยู่ใกล้เคียง ต่อมา จันจิรา ซิมกระโทก ผู้บาดเจ็บ ตายลงอีก 1 จำนวนผู้ประสบเหตุจึงเปลี่ยนแปลงเป็น เสียชีวิต 9 คน บาดเจ็บ 6 คน
การโจมตีรถไฟใต้ดินไทเป พ.ศ. 2557
เจ้าหน้าที่ตำรวจว่า มีผู้เสียชีวิตสี่คน คนหนึ่งเป็นชายอายุยี่สิบหกปี ศึกษาปริญญาโทอยู่ที่มหาวิทยาลัยเฉิงกงแห่งชาติ คนหนึ่งเป็นชายวัยยี่สิบแปดปี คนหนึ่งเป็นหญิงอายุสี่สิบเจ็ดปี และอีกคนหนึ่งเป็นหญิงอายุหกสิบสองปี สามคนแรกเสียชีวิตระหว่างนำส่งโรงพยาบาล คนสุดท้ายเสียชีวิตในห้องผ่าตัดสี่ชั่วโมงหลังถูกทำร้าย นอกจากนี้ มีผู้บาดเจ็บอีกยี่สิบเอ็ดคนเป็นอย่างน้อย ในจำนวนนี้ สิบคนบาดเจ็บสาหัส